
ΔΗΜΟΣ ΜΑΚΡΑΚΩΜΗΣ

ΑΝΑΛΥΤΙΚΗ ΔΙΑΚΗΡΥΞΗ
ΔΙΕΝΕΡΓΕΙΑΣ ΔΗΜΟΠΡΑΣΙΑΣ ΑΝΑΔΕΙΞΗΣ ΑΝΑΔΟΧΟΥ ΓΙΑ ΤΗΝ ΕΚΤΕΛΕΣΗ ΤΗΣ ΥΠΗΡΕΣΙΑΣ: "ΚΟΠΗ ΚΑΥΣΟΞΥΛΩΝ ΑΠΟ ΤΟ ΔΗΜΟΤΙΚΟ ΔΑΣΟΣ ΤΗΣ ΚΟΙΝΟΤΗΤΑΣ ΠΑΠΠΑΣ, ΓΙΑ ΤΗΝ ΚΑΛΥΨΗ ΤΩΝ ΑΝΑΓΚΩΝ ΤΩΝ ΚΑΤΟΙΚΩΝ ΤΗΣ" ΓΙΑ ΤΟ ΕΤΟΣ ΥΛΟΤΟΜΙΑΣ 2026.

Άρθρο 1ο 
	Τμήμα
	Δασικό Είδος
	Μονάδα Μέτρησης

	1ε
	Δρυς
	Κυβικό Χωρικό Μέτρο

	Γενικό Σύνολο: 150 χωρικά κυβικά μέτρα



Άρθρο 2ο 

Η δημοπρασία θα είναι Πρόχειρη, Προφορική, Ανοικτή και Μειοδοτική, με κριτήριο κατακύρωσης τη χαμηλότερη τελική τιμή και θα διενεργηθεί στον 1ο όροφο του δημοτικού καταστήματος στην οδό Αφών Πάππα 2 στην Κοινότητα Σπερχειάδος, την 7η Σεπτεμβρίου 2026 ημέρα Δευτέρα  και ώρα 11.00΄ π.μ. - 12.00΄ π.μ., ενώπιον των μελών της ΕΠΙΤΡΟΠΗΣ ΔΙΕΝΕΡΓΕΙΑΣ ΔΗΜΟΠΡΑΣΙΩΝ ΓΙΑ ΤΗΝ ΕΚΠΟΙΗΣΗ Η΄ ΕΚΜΙΣΘΩΣΗ ΠΡΑΓΜΑΤΩΝ ΤΟΥ ΔΗΜΟΥ.

Η δημοπρασία μπορεί να συνεχιστεί και πέραν της οριζόμενης στη διακήρυξη ώρας, εφ' όσον εξακολουθούν άνευ διακοπής οι προσφορές. 

Εάν η δημοπρασία αποβεί άγονη, θα επαναληφθεί την 14η Σεπτεμβρίου 2026 ημέρα Δευτέρα την ίδια ώρα, με τους ίδιους όρους και την ίδια Επιτροπή διενέργειας.

Άρθρο 3ο 

Ως τιμή εκκίνησης έχει ορισθεί σύμφωνα με το υπ` αριθ. 2/2026 πρακτικό της επιτροπής Διενέργειας Δημοπρασιών για την Εκποίηση ή Εκμίσθωση Πραγμάτων του Δήμου το ποσό των 25,00 € ανά κυβικό χωρικό μέτρο και  αφορά την υλοτομία – μεταφορά και στοίβαξη των καυσόξυλων (άκοβα στο κεντρικό δασικό δρόμο), με την υποχρέωση  το μήκος των καυσόξυλων να είναι περίπου 1,20 μ.
Οι προσφορές  θα γίνονται σε ακέραιες μονάδες ανά μισό (0,50 €) ευρώ.


Άρθρο 4ο

Στη δημοπρασία γίνονται δεκτοί υλοτόμοι που κατέχουν άδεια υλοτομίας και μεταφοράς σύμφωνα με έγγραφο της Δ.Ο.Υ, με έναρξη επαγγέλματος (ενασχόλησης με υλοτομικές δασοκομικές εργασίες.) Ο υλοτόμος καθώς και το συνεργείο του αναδόχου δε θα πρέπει να έχουν για οποιαδήποτε αιτία οφειλή στο Δήμο Μακρακώμης. 
Άρθρο 5ο

Για να γίνει δεκτός κάποιος στην δημοπρασία πρέπει να καταθέσει στην επιτροπή διενέργειας του διαγωνισμού:
· δελτίο αστυνομικής ταυτότητας
· φορολογική ενημερότητα 
· δημοτική ενημερότητα
· ασφαλιστική ενημερότητα
· απόσπασμα ποινικού μητρώου
· βεβαίωση έναρξης επιτηδεύματος και  
· γραμμάτιο συστάσεως Παρακαταθηκών και Δανείων ή εγγυητική επιστολή αναγνωρισμένης Τραπέζης ποσού 375,00€ (10% της συνολικής αξίας των δασικών προϊόντων της συστάδας, υπολογιζόμενο με τη τιμή εκκινήσεως των δασικών προϊόντων) και η οποία  θα αντικατασταθεί μετά την υπογραφή της σύμβασης με άλλη, ποσού ίσου με το ανωτέρω ποσοστό επί του μισθώματος που επιτεύχθηκε, ως εγγύηση για την καλή εκτέλεση  της υπηρεσίας.   

Άρθρο 6ο 

Ο τελευταίος μειοδότης υποχρεούται να παρουσιάσει εγγυητή, που θα υπογράψει το πρακτικό της δημοπρασίας και στη συνέχεια το συμφωνητικό, καθιστάμενος αλληλέγγυος της σύμβασης.

Άρθρο 7ο

Ο τελευταίος μειοδότης είναι υποχρεωμένος μέσα σε δέκα (10) ημέρες από την λήψη έγγραφης σχετικής πρόσκλησης, να προσέλθει μαζί με τον εγγυητή του στην αρμόδια υπηρεσία του Δήμου για τη σύνταξη και υπογραφή συμφωνητικού, αλλιώς κηρύσσεται αυτοδίκαια έκπτωτος και η εγγυητική του άρθρου 5 της παρούσας εκπίπτει υπέρ του Δήμου.
Στην περίπτωση αυτή ο Δήμος θα προβεί άμεσα σε νέα δημοπρασία. 

Άρθρο 8ο

Η εγκατάσταση του αναδόχου θα γίνει ύστερα από χορήγηση σ’ αυτόν από την Διεύθυνση Δασών Ν. Φθιώτιδος της σχετικής άδειας απολήψεως δασικών προϊόντων.  

Άρθρο 9ο
Η υλοτομία θα γίνει σύμφωνα με την ισχύουσα σχετική διαχειριστική μελέτη και τις υποδείξεις της Δασικής Υπηρεσίας. 



Άρθρο 10ο

Ο μισθωτής υποχρεούται να συμμορφώνεται με τις υποδείξεις της Δασικής Υπηρεσίας, να έχει την ευθύνη αποζημιώσεως προς τον Δήμο για κάθε βλάβη που θα προξενήσει στο δάσος και να παρέχει σε αυτόν κάθε ζητούμενη πληροφορία και να δέχεται χωρίς αντίρρηση κάθε μέτρο που ήθελε να λάβει ο Δήμος ως προς την καταμέτρηση των δασικών προϊόντων. Σε αντίθετη περίπτωση θα υφίσταται νόμιμες συνέπειες.
Η υλοτομία θα περιοριστεί αποκλειστικά και μόνο μέσα στα όρια των δασικών τμημάτων όπως ακριβώς θα ορίζεται δια του πρωτοκόλλου εγκαταστάσεως.  
Η καταμέτρηση - εξέλεγξη των δασικών προϊόντων θα γίνεται επί των δασικών δρόμων που θα ορίζονται στο πρωτόκολλο εγκατάστασης.

Άρθρο 11ο

Η δαπάνη μεταφοράς των καυσόξυλων από τους χώρους συγκέντρωσης αυτών, θα βαρύνει τους δικαιούχους καταναλωτές. Η μεταφορά από το σημείο φόρτωσης προς τις οικίες των δικαιούχων θα γίνεται κατόπιν σύνταξης του δελτίου μεταφοράς και με μεταφορικά μέσα που θα έχουν  δικαίωμα μεταφοράς.
Η σειρά η οποία θα τηρείται για την φόρτωση θα καθορίζεται από τον ανάδοχο υλοτόμο.
Άρθρο 12ο
Υπεύθυνος για τη παραχώρηση των ποσοτήτων στους δικαιούχους είναι ο μειοδότης υλοτόμος. Η παραχώρηση θα γίνεται με παρουσία του Προέδρου της Κοινότητας και της κατάστασης των δικαιούχων. Η είσπραξη του τιμήματος για λογαριασμό του μειοδότη από τους παραλήπτες δικαιούχων καυσόξυλων θα γίνεται από τον ίδιο μειοδότη. Η δημοτική αρχή ουδεμία ευθύνη φέρει για την οικονομική διαχείριση των συγκομιστικών εργασιών των σχετικών με την παρούσα.

Άρθρο 13ο 

Απαγορεύεται αυστηρά η υπεκμίσθωση και η σιωπηρή αναμίσθωση των δασικών συστάδων.

Άρθρο 14ο

Απαγορεύεται η συλλογή και μεταφορά δασικών προϊόντων τα οποία δεν προβλέπονται από την διαχειριστική μελέτη του Δάσους.   

Άρθρο 15ο

Η διάρκεια εκτέλεσης της υπηρεσίας ορίζεται σε τέσσερις (4) μήνες και αρχίζει από την ημερομηνία υπογραφής της σύμβασης.
Στο μειοδότη υλοτόμο δύναται να χορηγηθεί ένας (1) μήνας παράτασης χρόνου υλοτομίας, μετά από αίτησή του.
Η αίτηση για τη χορήγηση της μηνιαίας παράτασης χρόνου υλοτομίας, θα υποβάλλετε στο Δήμο, ένα τουλάχιστον μήνα πριν την λήξη της σύμβασης και θα χορηγείται μετά από γνωμοδότηση του Δασαρχείου, της Δημοτικής Επιτροπής του Δήμου και αιτιολογημένη απόφαση του Δημοτικού Συμβουλίου.                                                 
Αίτηση που θα υποβληθεί πέρα της λήξης της σύμβασης δεν θα γίνεται δεκτή και θα γίνεται καταλογισμός σε βάρος του χωρίς τα προϊόντα να κοπούν.

Άρθρο 16ο

Ο μειοδότης υλοτόμος δεν δικαιούται να ζητήσει αποζημίωση από το Δήμο για βλάβη του μίσθιου δάσους από θεομηνία, πυρκαγιά, πλημμύρα κ.λπ.

Άρθρο 17ο

Ο μειοδότης υλοτόμος δεν αποκτά κανένα δικαίωμα πέραν της χρονικής περιόδου καυσοξύλευσης των ατομικών αναγκών.

Άρθρο 18ο

Για κάθε παράβαση των όρων της παρούσας, το Δημοτικό Συμβούλιο με αιτιολογημένη απόφασή του μπορεί να κηρύξει τον μισθωτή έκπτωτο χωρίς την παρέμβαση των δικαστηρίων.

Άρθρο 19ο

Η επιτροπή θα συντάξει πρακτικό που θα υπογραφεί από τα μέλη της, από τον τελευταίο μειοδότη και τον εγγυητή του.
Η έγκριση των πρακτικών του διαγωνισμού έγκειται στην κρίση της Δημοτικής Επιτροπής και στη συνέχεια της Αποκεντρωμένη Διοίκηση Θεσσαλίας - Στερεάς Ελλάδας, χωρίς ο τελευταίος πλειοδότης να αποκτά δικαίωμα προ της οριστικής έγκρισης των πρακτικών του διαγωνισμού και την υπογραφή της σύμβασης.


Άρθρο 20ο

Περίληψη της διακήρυξης του διαγωνισμού θα τοιχοκολληθεί στον πίνακα ανακοινώσεων των Δημοτικών Ενοτήτων του Δήμου, της Κοινότητας Πάππας, στο Δασαρχείο Σπερχειάδας και θα αναρτηθεί  στην ιστοσελίδα του Δήμου (https://dimosmakrakomis.gov.gr) 

Οι ενδιαφερόμενοι μπορούν να λάβουν γνώση για τους όρους της σχετικής διακήρυξης και να παραλάβουν αντίγραφο αυτής, από το γραφείο το οποίο βρίσκεται στον 1ο όροφο του Δημοτικού κτιρίου στην οδό Αφων Πάππα αριθ. 2 στην Κοινότητα Σπερχειάδος, κατά τις εργάσιμες ημέρες και ώρες, (Κα. Γκόλφη Γαρυφαλιά  - τηλέφωνο επικοινωνίας 2236 3 50200 ). 


Ο Δήμαρχος 

